Alla lihthanke piirmäära jääva hanke “Paide linna PAIde lasteaia Lillepai maja (Tallinna tn 49, Paide linn) elektrisüsteemi projekteerimistööde teostamine“.

Käesolevaga teeme pädevatele pakkujatele ettepaneku pakkumuse esitamiseks ja pakkumuse edukuse korral hankelepingu sõlmimiseks.

Hanke eesmärgiks on leida töövõtja Paide linna PAIde lasteaia Lillepai maja (Tallinna tn 49, KÜ 56701:001:0042) elektrisüsteemi rekonstrueerimise projekteerimine põhiprojekti staadiumis, et järgmiste hangete tulemusel korraldada selle väljaehitamine koos käesoleva hanke tulemusel koostatud põhiprojekti detailiseerimisega.

1. Hanke taust: Lasteaiahoone on käiku antud 1986-dal aastal. Hoone üldpind on ehitisregistri järgi on 2182,5 m2 , erinevate ümberehituste tõttu ca 2300 m2 , sh A tiiva üldpind ca´ 894 m2, B tiiva üldpind ca´ 454 m2, C tiiva üldpind ca´ 948 m2.
	1. A tiib on kahekorruseline hoone osa, kus mõlemal korrusel on lasteaia rühmaruumid, riietusruumid ning sansõlmed. Tiiva esimesel korrusel paiknevad ruumid 2-le lasteaiarühmale, igaühes maksimaalselt 24 last ja 2 täiskasvanut, teisel korrusel paiknevad ruumid 4-le lasteaiarühmale, igaühes maksimaalselt 24 last ja 2 täiskasvanut. Laste arv ruumides on näidatud lisatud alusjoonistel. A tiivas sundventilatsioonisüsteemi ei ole ja kunagi ei ole olnud.
	2. B-tiib on hoone ühekordne hoone osa, kus on söögisaal, lasteaia saal, õpetajate tuba, tehnilised ruumid, köök ja teenindusruumid. Inimeste arv ning seadmete arv ja tehnilised näitajad ruumides täpsustatakse tööde teostamise käigus. B tiiva lasteaia saali jaoks on välja ehitatud ventilatsioonisüsteem, mis tellijat rahuldab. Köögis on põhiliste köögiseadmete kohal väljatõmbekubu, mis tellija hinnangul täielikult ei taga oma eesmärki. B-tiiva ülejäänud ruumides sundventilatsioonisüsteemid puuduvad.
	3. C tiib on kahekorruseline hoone osa. Algselt oli see analoogne A tiivaga (esimesel korrusel ruumid 2-le lasteaiarühmale, teisel korrusel ruumid neljale lasteaiarühmale). Käesoleval ajal pärast korduvaid ümberehitusi ja -kujundamisi on
		1. C-tiiva esimesesel korrusel telgede 9-19 vahel on lasteaia tegevusruumid, söögisaal ja terapeutide kabinetid. Esimese korruse ruumides 65, 66, 67, 68, 69, 70, 71, 55, 56, 85 tegutseb MTÜ „Me hoolime Sinust“ ja kasutab neid ruume erivajadustega inimeste päevakeskusena igapäevaelu toetamise teenuse pakkumiseks.
		2. C-tiiva teisel korrusel MTÜ „Me hoolime Sinust“ ruumides nr 24, 25, 26, 27, 28, 29, 30, 31, 32, 33, 34, 35, 36, 37, 38, 39 osutab erihoolekandeteenuse igapäevaelu toetamise teenust (päeva- ja nädalahoiuteenust (intervallhoidu)).
		3. C-tiiva teisel korrusel MTÜ „Me hoolime Sinust“ ruumides nr 40, 41, 42, 43, 44, 45, 46, 47, 48, 49, 50, 51, 52, 53, 54, 55 osutab lapsehoiuteenust.
		4. C-tiiva teisele korrusele on välja ehitatud sundventilatsioonisüsteem. C-tiiva esimesel korrusel ventilatsioonisüsteemid puuduvad.
	4. Varasemal perioodil on hoone C-tiiva otsa teise korruse tasandile telgede 17-18 piirkonda ehitatud ventilatsioonikamber, mis teenindab C-tiiva teise korruse ja B-tiiva saalikompleki ventilatsioonisüsteeme.
	5. Tulevikus võib vajalikuks osutuda C-tiiva taastamine täielikult lasteaiaks analoogselt A-tiivaga. See peab olema teostatav ümberehitustega ainult C-tiivas, st ilma et oleks vaja ümber ehitada kogu hoonet hõlmavaid kommunikatsioone.
2. Enamuses hoones on elektrisüsteem säilinud esialgsel kujul. Eri aegadel on osas hoones (näiteks C-korpuse teine korrus) elektrisüsteemi rekonstrueeritud, kuid hoone elektrisüsteemi tervikuna ja komplektselt ei ole rekonstrueeritud. Küll on aga tehtud hädapäraseid remonttöid ja ümberühendusi. On alust arvata, et hoone kui terviku elektrisüsteemi olukord ei vasta nii tehnilises kui moraalses mõttes tänapäeva nõuetele.
3. Pakkumuse koostamise ja hankelepingu täitmisel lähtuda järgmistest põhialustest.
	1. Pakkuja/töövõtja vaatab objekti tähelepanelikult üle, võrdleb reaalset olukorda hankedokumentides esitatuga, intervjueerib . hoone kasutajaid vajalike põhimõtteliste muudatussoovide osas senistele elektrisüsteemidele. Vastuolude puhul küsib pakkuja hankijalt selgitusi.
	2. Ruumide tavakasutusega seotud kavandatavaid üksikasju (lülitite, pistikupesade jne asukohad, lülitusviisid, kilpide asukohad ja nende ühendused ja nendest ühendused jne) selgitab projekteerija hoone kasutajale üksikasjaliselt, veendub selles, et kasutaja saab sellest aru, ja projekteerib need üksikasjad hoone kasutajale vastuvõetavatena.
	3. Projekteeritud süsteemid peavad olema ökonoomsed ja energiasäästlikud, nende kasutamine peab olema lihtne, tavapärasele lasteaiaõpetajale arusaadav, väikese rikkeohuga.
	4. Varem rekonstrueeritud ja rahuldavas olukorras olevaid süsteemiosi ei tule „uuesti rekonstrueerida, vaid siduda loogiliselt hoone terviksüsteemidesse.
	5. Koostatava projekti järgi rekonstrueeritud elektrisüsteem peab moodustama loogilise, kogu hoonet komplektselt hõlmava lahenduse.
	6. Projekteeritud lahendust peab olema võimalik välja ehitada etapiti. Lasteaias on võimalik lasteaiateenust katkestada elektrisüsteemide rekonstrueerimiseks suveperioodidel ühekuiste etappide kaupa. Projekt sisaldab ka soovitused rekonstrueerimistööde jagamiseks etappideks ja eri etappide ehitusjärjekorra. Rekonstrueeritud ja rekonstrueerimata süsteemi osad peavad etappide rekonstrueerimise vahel koos toimima, et mitte takistada lasteaia tavapärast toimimist.
	7. Pakkuja/töövõtja võtab teadmiseks, et samal ajal teine töövõtja projekteerib või on juba projekteerinud hoonele ventilatsioonisüsteemi (samuti mitmes etapis ehitamise võimalusega). Pakkuja/töövõtja teeb ventilatsiooni lahenduse koostajaga koostööd, või arvestab juba tema tehtud lahendusega.
	8. Tööde koosseisu kuulub ka nõrkvoolusüsteemide projekteerimine ja kaasajastamine:
		1. ATS süsteemi kaasajastamine ja nõuetekohaseks viimine,
		2. Andmesidevõrgu uuendamine,
		3. Hoone välisuste varustamine elektronlukkudega, salvestava ja reaalajas jälgitava videovalvesüsteemi projekteerimine,
		4. Hoonele valvesüsteemi projekteerimine. Valvesse lülitamine ja vabastamine hooneosade kaupa, hooneosasid saab muuta,
	9. Eelistada hoone eri osi (ruume) ühendavate kaablite paigaldamist koridori (lae alla või seinale) paigaldamist.
4. Tööde (lepingu eseme) üleandmine ja vastuvõtmine:
	1. Töö hulka kuulub töö dokumenteerimine vastavalt Eesti Vabariigis kehtivatele normidele, standarditele ja õigusaktidele;
	2. Töö loetakse lõpetatuks, kui lepingulised kohustused on nõuetekohaselt täidetud ja töö on tellija poolt vastu võetud ja kõik puudused on kõrvaldatud (väljastatud on ehitusluba või töövõtjast sõltuvalt on loodud tingimused ehitusloa väljastamiseks);
	3. Töövõtja annab tellijale üle koostatud projekti digitaalselt:
		1. Projekti tekstilise osa .doc formaadis, tabelid .doc või .xls formaadis;
		2. Joonised ja muu graafilise materjali .dwg ja .pdf formaadis;
		3. Muud materjalid (tehnilised tingimused, töökoosolekute protokollid, projekteerimise käigus tekkinud kirjavahetus jne) poolte vahel kooskõlastatavas formaadis;
		4. Lisaks kogu projekti loogilises järjekorras komplekteerituna .pdf formaadis.
	4. Töövõtja laadib projekti ehitisregistrisse ja esitab ehitusloa taotluse.
	5. Kui ehitusloa taotluse menetlemisel projekti korrigeeritakse, asendab ta ehitisregistris korrigeeritavad dokumendid korrigeeritud dokumentidega ja annab täies mahus digitaalse projekti korrigeerituna uuesti tellijale üle (et välistada korrigeeritud ja korrigeerimata projekt(osade) omavahel segiajamist.
	6. Töö loetakse üleantuks poolte teostatud tööde üleandmise-vastuvõtmise lõppaktis sätestatud ajast või lõppakti allkirjastamise päevast. Akti koostab ja esitab tellijale töövõtja.
5. Tööde eest tasumine:
	1. 70 % lepingu maksumusest peale tellija poolt kooskõlastatud projekti laadimist ehitisregistrisse või projekti tellija poolt vastuvõetavaks tunnistamist, kui tellija ei soovi ehitisregistrisse laadimist.
	2. 30 % lepingu maksumusest peale kõigi vajalike kooskõlastuste saamist ja ehitusloa väljastamist või projekti ehitusloa väljastamiseks kõlbulikuks saamist, kui tellija ei soovi ehitisregistrisse laadimist.
6. Nõuded pakkujale
	1. Pakkuja peab omama registreeringut Eesti äriregistris.
	2. Pakkuja 2023. majandusaasta käive oli vähemalt 100 000 eurot
	3. Pakkujal puudub 100 eurot ületav maksevõlgnevus Eesti Vabariigi ja Paide linna ees
	4. Pakkuja on pädev elektripaigaldise projekteerimiseks. Nõue on täidetud, kui pakkuja omab MTR-s vastavat registreeringut;
	5. Pakkuja on pädev tuleohutussüsteemide projekteerimiseks. Nõue on täidetud, kui pakkuja omab MTR-s vastavat registreeringut või kohustub kasutama vastava pädevusega alltöövõtjat.
	6. Pakkuja on pädev valveseadmete projekteerimiseks. Nõue on täidetud, kui pakkuja omab MTR-s vastavat registreeringut või kohustub kasutama vastava pädevusega alltöövõtjat.
	7. Pakkuja on viimase 3 aasta jooksul projekteerinud (või ehitanud/rekonstrueerinud koos väiksema detailsusega projekti täpsustamisega) vähemalt 200 m2 suurusega avaliku hoone elektripaigaldise. Näidata objekti nimetus, tööde teostamise aeg, tellija nimi, tellija kontaktisiku nimi, tel nr, e-posti aadress
7. Selgitusi hanke osas annab Enn Mäger, tel 5077131, enn.mager@paide.ee.
8. Objekti ülevaatus leppida eelnevalt kokku:
	1. Lasteaia direktoriga Grisly Kuuskler, tel 5512 515, e-post: **direktor@pailasteaed.ee** ,
	2. Majandusjuhatajaga Arne Palitser, tel 5121454, e-post arne.palitser@paide.ee .
9. Pakkumuste esitamine
	1. Digitaalselt allkirjastatud vormikohased pakkumused koos pädevust tõestavate dokumentidega esitada elektronkirjaga aadressile enn.mager@paide.ee hiljemalt 04.11.2024 kella 09.30-ks.
10. Läbirääkimised
	1. Hankija jätab endale õiguse pidada pakkujatega vajadusel läbirääkimis pakkumuste maksumuse, tööde koosseisu, ajagraafiku muude oluliste näitajate osas.
	2. Sõltuvalt esitatud pakkumuste näitajatest valib hankija välja ühe või mitu pakkujat, kellega pidada läbirääkimisi
11. Pakkumuste hindamine
	1. Kvalifikatsioonõuetele vastavate pakkujate hankedokumentide nõuetele vastavaid pakkumusi hindab hankija lähtuvalt pakkumuse maksumusest ja hankelepingu täitmise ajast alates pakkumuse edukaks tunnistamisest.
		1. Pakkumuse maksumus. Kriteeriumi osatähtsus on 90 %. Madalaima pakutud maksumusega pakkumuse maksumus jagatakse hinnatava pakkumuse maksumusega ja korrutatakse pakkumuse maksumuse osatähtsusega. Saadakse pakkumuse maksumuse kaalutud hindepunktid.
		2. Tööde teostamise aeg päevades. Kriteeriumi osatähtsus on 10 %. Vähim pakutud tööde kestvus jagatakse pakutud tööde kestvusega ja korrutatakse tööde kestvuse osatähtsusega. Saadakse tööde kestvuse kaalutud hindepunktid. Hankija hindab vähimaks reaalseks tööde kestvuseks 45 päeva kõik pakutud tööde kestvused alla 45 päeva hinnatakse kui 45 päevase tööde kestvusega pakkumusi.
	2. Pakkumuse maksumuse kaalutud hindepunktid ja tööde kestvuse kaalutud hindepunktid liidetakse ja edukaks pakkumuseks tunnistatakse suurima kaalutud punktide summaga pakkumus.

Pakkumuse vorm

1. Alla lihthanke piirmäära jääv hange „Paide linna PAIde lasteaia Lillepai maja (Tallinna tn 49, Paide linn) elektrisüsteemi projekteerimistööde teostamine“.
2. Pakkuja nimi, registrikood ………………., asukoht
3. Pakkuja esindaja hankemenetluses
	1. Nimi …………………..
	2. E-post …………….. tel. ………………….

Pakkumus

1. Pakkumuse esitamisega seoses kinnitame:
	1. Oleme registreeritud äriregistris. Meie äriregistri kood on ……… .
	2. Meie 2023. majandusaasta käive oli …………………….. eurot.
	3. Meil puudub 100 eurot ületav maksevõlgnevus Eesti Vabariigi ja Paide linna ees.
	4. Elektripaigaldise projekteerimise pädevus on tõestatud MTR registreeringuga nr ………….. .
	5. Tuleohutussüsteemide projekteerimise pädevus on tõestatud MTR registreeringuga nr ……. või kinnitame nõutud pädevusega alltöövõtja kaasamist vastava projektiosa projekteerimistöödele (sobimatu tekstiosa läbi kriipsutada).
	6. Valveseadmete projekteerimise pädevus on tõestatud MTR registreeringuga nr ……. või kinnitame nõutud pädevusega alltöövõtja kaasamist vastava projektiosa projekteerimistöödele (sobimatu tekstiosa läbi kriipsutada).
	7. Viimase 3 aasta jooksul oleme projekteerinud (või ehitanud/rekonstrueerinud koos väiksema detailsusega projekti täpsustamisega) vähemalt 200 m2 suurusega avaliku hoone elektripaigaldise. Objekti nimetus, tööde teostamise aeg, tellija nimi, tellija kontaktisiku nimi, tel nr, e-posti aadress ………………………………………………………………. .
	8. Tööde ja tegevuste, mille pädevus meil puudub, teostamiseks kaasame seaduses nõutud pädevusega isikud.
	9. Oleme suure hoolsusega tutvunud hankedokumentidega ning hankeobjektiga. Oleme saanud hanke ülesande ja hankeobjekti kohta piisaval määral informatsiooni objektiivse ja reaalse pakkumuse esitamiseks. Pakkumuses on arvestatud kõigi tegevuste ja kulutustega, mis on vajalikud põhiprojekti(de) koostamiseks ja esitamiseks.
	10. Hankelepingu täitmise eest vastutab ………….. (nimi, registrikood)
2. Pakkumushinnas sisalduvad kõik tegevused ja kulud, mis kaasnevad ja/või võivad kaasneda antud tööde ja tegevuste läbiviimisega.
3. Esitame omapoolse pakkumuse:
	1. Pakume põhiprojekti staadiumis projekteerimistööde maksumuseks ………. Eurot, millele lisandub käibemaks.
	2. Väljastame ehitusprojekti tellijale ……….. päeva jooksul meie pakkumuse edukaks tunnistamisest.

Pakkuja esindaja (nimi)

Allkirjastatud digitaalselt